ประจำเดือนวันสุดท้ายวันที่ 17 แล้วมีเพศสัมพันธื แล้วกินยาคุมฉุกเฉินค่ะ แต่พอกินเสร็จแล้วมีอะไรอีก แต่ไม่ถึง 12 ชม(ห่างกันแค่ประมาน 1 ชม.เองค่ะ) แต่กินยาคุมฉุกเฉินไปอีก 1 เม็ด แล้ววันที่ 20 เริ่มมีเลือดปนกับตกขาวเหมือนเมนส์จะมาอ่ะค่ะ แล้ววันที่ 22 ก็เมนส์มาแต่มาน้อยค่ะ แบบนี้จะส่งผลอะไรกับมดลูกหรือขะเป็นอะไรมั้ยคะ ควรพบแพทย์มั้ยคะ
สวัสดีค่ะ หากนับจากวันแรกที่มีประจำเดือนมา (ไม่ใช่วันที่ประจำเดือนหมด) จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก และไม่จำเป็นต้องทานยาคุมฉุกเฉินไปแต่หากเลย 7 วันไปแล้ว โอกาสที่จะตั้งครรภ์นั้นมีได้ โดยหากได้ทานยาไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%ทั้งนี้ หากได้ทานยาคุมฉุกเฉินไปแล้ว และอีก 1 ชั่วโมงถัดมา ได้มีเพศสัมพันธ์อีก ยาคุมฉุกเฉินก็จะยังสามารถช่วยป้องกันการตั้งครรภ์ได้ค่ะส่วนในวันที่ 20 มี.ค. ที่มีเลือดปนมากับตกขาว แล้วในวันที่ 22 มี.ค. ได้มีเลือดออกมา เลือดดังกล่าว ก็น่าจะเกิดจากผลข้างเคียงของยาคุมฉุกเฉินได้ ไม่ใช่ประจำเดือน เพราะประจำเดือนเพิ่งหมดไปในวันที่ 17 มี.ค.ค่ะ ทั้งนี้ เลือดที่เกิดจากผลของยา ไม่ได้ถือว่าอันตรายอะไรค่ะ โดยส่วนใหญ่ก็จะออกไม่นานเกิน 5 วัน ดังนั้น ก็อาจสังเกตอาการไปก่อน หากเลือดออกไม่มาก และไม่นานเกิน 1 สัปาดห์ ก็ไม่จำเป็นต้องไปพบแพทย์ค่ะสำหรับประจำเดือนในรอบต่อไป อาจมาตามกำหนดวันเดิม หรือมาช้ากว่าปกติได้ค่ะ โดยเป็นผลจากยาคุมฉุกเฉินเช่นกันหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ